敬顯儁
参考资料

1 2 3 4 5 6 7  《全后魏文·禅静寺刹前铭敬史君碑》：公名□，字显俊，平阳泰平人，盖虞舜之苗裔，田敬仲之后也。舜有康哉之唱，敬有和鸣之应，德徽书史，道合无名。自兹以降，世阜哲人，龟组继袭，英声不朽。
　　公资黄中之雅气，禀川岳之粹灵，苞一德于怀抱，渊万顷于匈衿，操节端华，风神雅峻，博学多通，无所成名，振徽音于绮岁，播九德于冠年。岂伊一日千里，实曰王佐之才。解褐奉朝请。于时女后称制，权移外戚，党树私门，谋危王室。公乘义发愤，肆忠奉国，结周公河西之略，咨义真折角之耻，挂冠辞阙，杖剑归乡，虎步方州，翘心日角。孝庄统历，摄履还朝。帝嘉乃功，用优勋赏，封泰平县开国子，除晋州别驾。永安云季，元凶伏罪，残丑遗烬，更相鸠率，始资贾诩之计，终成李郭之举，责罪宣平，交兵象阙，长戟百万，胡骑千群。大丞相勃海王德隆齐晋作牧唐都，志存匡合，克剪封鲸以公器宇渊亮，民望所归，特申情抱，委以经谋。公深识时雄，罔计强弱，豹变从时，应机而起，毗文赞武，专按剑之功，帷筹野战，参断鳌之力。长蛇既剿，龟鼎惟新，策勋有典，式酬功效。进封永安侯，食邑千户，拜车骑将军、度支尚书，俄迁都官尚书。公位居省闼，职在枢机，竭忠奉上，庶情求瘼，奖进英贤，纠废奸慝，宿滞必申，颓纲由整。
　　今上德配玄黄，融齐日月，鉴殷徙御，未遑外略。秦陇放命，乘此凭陵，驱率戎虏，扰我生民，汾晋边遐，偏被其毒，惟捍所寄，事符贤桀。乃以公为汾州刺史，寻转晋州刺史，车骑侯如故。公秉麾出阃，佩锦归乡，明赏罚以劝元戎，敷仁泽以字黎庶，乘机迭出，智勇兼奋。□聿未周，奸渠遁迹，百城旆檡，四民暑堵，敢饭之谣不息，安居之咏更新；虽李牧御边，细侯治，不能尚也。又燕司失驭，编荒作逆，连黑山之众，峙黄巾之势，纵横海表，陆梁幽冀，震感皇衷，命公是讨。公运六奇于帷幄，忘七尺于戎行，探淮阴平赵之略，协段颎破羌之谋，广张旗帜，厉怒三军，纷纭驰突，遂夷凶丑。凯旆而归，增隆宠秩，拜仪同三司。韩地边险，绣连蛮楚，夏风攸改，剽伪成俗，密人不恭，鵄张溪壑，黠虏因资，玩威疆场，历政为鲠，莫能芟遏，百姓雕伤，流离略尽。天子悼兆民之荼炭，惟边祏之须才，终朝忘食，夜分不寝，以公略不世，德效累彰，除残拯溺，非莫可加，拜骠骑大将军、颍州刺史、大都督、颍州诸军事，仪同三司、开国如故。公深惟臣辱，职不求易，憘遇槃根，薄言来践，轻赋敛以阜民财，劳吐握以招贤俊，严治烽候，宿旅轻肥，榷火或举，豹骑争先，鬼出电入，枭囚万计，赏不逾功，罚必当罪，人物辐辏，襁负云归，玉烛登年，弦歌不息。亦既芟夷世难，功济民生；复惟舟梁苦海，运兹迷溺。敬崇三宝，翘翥九劫，望维卫以虚心，念毗耶而延伫。
　　此地实为高敞，眺实遐隆，远乘山岳，迩带池阎，惟旬和宅，谅神基之净土。故平阳太守、颍川太守、使持节、秦州刺史梁洪雅，摄情物外，宅志道场，爰建精庐，郁兹形胜。水火亟交，年岁攸积，龙宫梵室，雕落朽故。公乃勉率僚佐，肃心营造，远访名工，穷尽巧丽，建七层之宝刹，写双树之光仪。金琼叠照，朱紫联华，长郎四密，广夏清疏，名僧远萃，大法津流。凭此至诚，仰愿皇帝陛下祚隆天地，齐光九劫，化渐三途，率偕四果，□曰誓勖，顺终如始。有灭有生，无亏八万之因；无生无灭，济此娑婆之苦。湛露易，贞刚惟久，式裁金石，永昭不朽。作颂曰：
　　惟圣之后，达者克昌，代绾圭组，世有兰芳。挺兹明德，隆赞霸王，齐镳管、范，闲步萧、张。弱龄聪，岐年秀发，藉荫圣童，徇齐初月。疾恶如风，趣善如蹶，百行斯兼，三省无阙。作牧西蕃，君临南甸，荒服来庭，鲸鲵由翦。政行保鄣，化《豸》丝□，大启千乘，职联三铉。发扬拯压，开职道蒙，飞甍架雨，宝刹分虹。月光照曜，日映玲珑，业兹世福，永树来功。
　　维大魏兴和二年龙集庚申。
↑  《北史校勘记·卷五十五·列传第四十三·一六》：平阳太平人也　诸本“平阳”误倒，据北齐书卷二六敬显隽传及金石萃编卷三０敬史君（即显隽）碑乙。
↑  《北齐书校勘记·卷二十六·列传第十八·五》：又从平西胡　按“西胡”当是“四胡”之讹。四胡指尔朱兆等，屡见本书纪传。金石萃编卷三０敬史君（即显隽）碑止叙他从平尔朱兆事，别无所谓“平西胡”。
↑  《北齐书·卷十七·列传第九》：侯景度江，诏平为大都督，率青州刺史敬显俊、左卫将军厍狄伏连等略定寿阳、宿预三十余城。
↑  《北齐书校勘记·卷二十六·列传第十八·六》：累除兖州刺史卒　按此传删节过甚，叙事缺漏。如敬史君碑有云：“燕司失驭，编荒作逆，连黑山之众，峙黄巾之势，纵横海表，陆梁幽、冀。震感皇衷，命公是讨”云云。分明是一次相当规模的平民叛乱，敬显隽是残酷镇压这次民军的刽子手。传文一无纪载，或原文本有而给删节掉。这件有关东魏初年平民叛乱的史事就给埋灭了。
1 2  唐长孺著. . 武汉市: 武汉大学出版社. 2013年10月: 98–105. ISBN 978-7-307-11536-1 （中文（简体））.  使用|accessdate=需要含有|url= (帮助)
↑  《北齐书·卷四·帝纪第四》：魏帝以天人之望有归，丙辰，下诏曰：
　　三才剖判，百王代兴，治天静地，和神敬鬼，庇民造物，咸自灵符，非一人之大宝，实有道之神器。昔我宗袓应运，奄一区宇，历圣重光，暨于九叶。德之不嗣，仍离屯圮，盗名字者遍于九服，擅制命者非止三公，主杀朝危，人神靡系，天下之大，将非魏有。赖齐献武王奋扬灵武，克剪多难，重悬日月，更缀参辰，庙以扫除，国由再造，鸿勋巨业，无德而称。逮文襄承构，世业逾广，迩安远服，海内晏如，国命已康，生生得性。迄相国齐王，纬文经武，统兹大业，尽叡穷几，研深测化，思随冥运，智与神行，恩比春天，威同夏日，坦至心于万物，被大道于八方，故百僚师师，朝无秕政，网疏泽洽，率土归心。外尽江淮，风靡屈膝，辟地怀人，百城奔走，关陇慕义而请好，瀚漠仰德而致诚。伊所谓命世应期，实抚千载。祯符杂遝，异物同途，讴颂填委，殊方一致，代终之迹斯表，人灵之契已合，天道不远，我不独知。
　　朕入纂鸿休，将承世祀，籍援立之厚，延宗社之算。静言大运，欣于避贤，远惟唐、虞禅代之典，近想魏、晋揖让之风，其可昧兴替之礼，稽神祇之望？今便逊于别宫，归帝位于齐国，推圣与能，眇符前轨。主者宣布天下，以时施行。又使兼太尉彭城王韶、兼司空敬显隽奉册曰：
　　咨尔相国齐王：夫气分形化，物系君长，皇王递兴，人非一姓。昔放勋驭世，沉璧属子；重华握历，持衡拥璇。所以英贤茂实，昭晰千古，岂盛衰有运，兴废在时，知命不得不授，畏天不可不受。是故汉刘告否，当涂顺民，曹历不永，金行纳禅，此皆重规袭矩，率由旧章者也。
　　我祖宗光宅，混一万宇。迄于正光之末，奸孽乘权，厥政多僻，九域离荡。永安运穷，人灵殄瘁，群逆滔天，割裂四海，国土臣民，行非魏有。齐献武王应期授手，凤举龙骧，举废极以立天，扶倾柱而镇地，剪灭黎毒，匡我坠历，有大德于魏室，被博利于苍生。及文襄继轨，诞光前业，内剿凶权，外摧侵叛，遐迩肃晏，功格上玄。王神祇协德，舟梁一世，体文昭武，追变穷微。自举迹藩旟，颂歌总集，入统机衡，风猷弘远。及大承世业，扶国昌家，相德日跻，霸风愈邈，威灵斯畅则荒远奔驰，声略所播而邻敌顺款。以富有之资，运英特之气，顾盻之间，无思不服。图谍潜蕴，千祀彰明，嘉祯幽秘，一朝纷委，以表代德之期，用启兴邦之迹，苍苍在上，照临不远。朕以虚昧，犹未逡巡，静言愧之，坐而待旦。且时来运往，妫舜不暇以当阳，世革命改，伯禹不容于北面，况于寡薄，而可踟蹰。是以仰协穹昊，俯从百姓，敬以帝位式授于王。天禄永终，大命格矣。於戏！其祗承历数，允执其中，对扬天休，斯年千万，岂不盛欤！
　　又致玺书于帝，遣兼太保彭城王韶、兼司空敬显隽奉皇帝玺绶，禅代之礼一依唐虞、汉魏故事。
↑  《北史·卷七·齐本纪中第七》：丙辰，魏帝逊位别宫，又使兼太尉彭城王韶、兼司空敬显隽奉册禅位，致玺书于帝，并奉皇帝玺绶，禅代之礼，一依唐、虞、汉、魏故事。
↑  《北齐书·卷十六·列传第八》：五年二月，诏征韶讨之。既至，会梁将将严超达等军逼泾州；又陈武帝率众将攻广陵，刺史王敬宝遣使告急；复有尹思令众万余人谋袭盱眙。三军咸惧。韶谓诸将曰:“自梁氏丧乱，国无定主，人怀去就，强者从之。霸先等智小谋大，政令未一，外托同德，内有离心，诸君不足忧，吾揣之熟悉矣。”乃留仪同敬显俊、尧难宗等围守宿预，自将步骑数千人倍道赴泾州。
↑  《资治通鉴·卷一百六十五》：齐冀州刺史段韶将兵讨东方白额于宿预，广陵、泾州皆来告急，诸将患之。韶曰:“梁氏丧乱，国无定主，人怀去就，强者从之。霸先等外托同德，内有离心，诸君不足忧，吾揣之熟矣。”乃留仪同三司敬显庞等围宿预，自引兵倍道趣泾州。
↑  《资治通鉴音注·卷一百六十五》：“敬显庞”當作“敬显儁”。
↑  《北齐书·卷二十六·列传第十八》：敬显隽，字孝英，平阳人。少英侠有节操，交结豪杰。为羽林监。高祖临晋州，隽因使谒见，与语说之，乃启为别驾。及义举，以隽为行台仓部郎中。从攻邺，令隽督造土山。城拔，又从平西胡。转都官尚书，与诸将征讨，累有功。又从高祖平寇难，破周文帝。败侯景，平寿春，定淮南。又略地三江口，多筑城戍。累除兖州刺史，卒。
↑  《北史·卷五十五·列传第四十三》：敬显隽字孝英，平阳太平人也。少英侠，从神武信都义举，历位度支尚书。神武攻邺，显隽督造土山，以功封永安县侯。出内多历显官，所在著名。河清中，卒于兖州刺史。
↑  《舊唐書·卷一百八十七上·列傳第一百三十七上·忠義上》：敬君弘，絳州太平人，齊右僕射顯雋曾孫也。